58. ΒΑΣΙΛΙΚΟΝ ΔΙΑΤΑΓΜΑ της 17 Οκτ./5 Νοεμ. 1953 Περί εκλογής των εν τω Διοικητικώ Συμβουλίω της Α.Τ.Ε. αντιπροσώπων των συνεταιρισμένων παραγωγών. Έχοντες υπ’ όψιν τα άρθρ. 1 και 2 του Νόμ. 2359/1953 «περί τροποποιήσεως και συμπληρώσεως ενίων περί Α.Τ.Ε. και περί Συνεταιρισμών κειμένων διατάξεων», ως ταύτα ετροποποιήθησαν υπό του άρθρ. 1 του υπ’ αριθ. 2555/1953 Ν.Δ/τος «περί τροποποιήσεως και συμπληρώσεως του Νόμ. 2359/1953 κλπ.», το άρθρ. 29, 39 και 56 του Νόμ. 602, ως ούτος μεταγενεστέρως ετροποποιήθη, την υπ’ αριθ. 596/1953 γνώμην του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Προς τον σκοπόν της εκλογής αντιπροσώπων των εις συνεταιρισμούς ωργανωμένων παραγωγών εις το Διοικητικόν Συμβούλιον της Αγροτικής Τραπέζης της Ελλάδος, οι Γεωργικοί Συνεταιρισμοί ως και οι αλιευτικοί τοιούτοι, ανήκοντες και μη εις Ενώσεις Συνεταιρισμών, εντάσσονται εις ένα ή πλείονας των επομένων οκτώ βασικών κλάδων παραγωγής: 1)Δημητριακών, ορύζης, οσπρίων και ζωοτροφικών. 2)Προϊόντων αμπέλου εν γένει (Κορινθιακής σταφίδος, σουλτανίνας, ροζακί, οινοφόρου, επιτραπεζίου). 3)Δενδροκομίας εν γένει (ελαίου, ελαιών, εσπεριδοειδών, σύκων, οπωροφόρων και άλλων δένδρων). 4)Βιομηχανικών και αρωματικών εν γένει προϊόντων (καπνού, βάμβακος, μαστίχης, σισσαμίου, γλυκανίσου). 5)Κτηνοτροφίας εν γένει (κτηνοτροφίας, πτηνοτροφίας, μελισσοκομίας, σηροτροφίας). 6)Λαχανοκομίας εν γένει (γεωμήλων, πεπονοειδών, λαχανικών, βολβών εν γένει). 7)Δασοκομίας εν γένει (ξυλείας, καυσοξύλων, ξυλανθράκων, δασικών καρπών, βελανίδια, κάστανα, χαρούπια). 8)Αλιείας εν γένει:1)Εσωτερικών υδάτων, ιχθυοτροφείων, λιμνών, 2)Θαλάσσης α)μικρά παράκτιος, β)μέση, μηχανοτράτες, γρί-γρί, γ) μεγάλη Ατλαντικού, 3)Σπογγαλιείας. (Αντί της σελ. 212,03(β) Σελ. 212,03(γ)\ Τεύχος 575-Σελ.101 ΠΖ-12 Αγροτική Τράπεζα 12.Θ.ζ.57-58 12.Θ.ζ.58 Αγροτική Τράπεζα   2.Η ένταξις των γεωργικών και αλιευτικών συνεταιρισμών των εξυπηρετουμένων υπό των Υποκαταστημάτων ή Πρακτορείων της Α.Τ.Ε. εις τους ως άνω βασικούς κλάδους παραγωγής γίνεται υπό των κατά τόπους Ενώσεων Γεωργικών Συνεταιρισμών των λειτουργούντων εις την περιφέρειαν του Υποκαταστήματος ή των Ενώσεων Αλιευτικών Συνεταιρισμών, δι’ ας περιφερείας έχουν συσταθή τοιαύται. Εις ας περιφερείας δεν λειτουργούν Ενώσεις αλιευτικών συνεταιρισμών η ένταξις των συνεταιρισμών τούτων ενεργείται παρά των Ενώσεων Γεωργικών Συνεταιρισμών της οικείας περιφερείας. 3.Η ένταξις των συνεταιρισμών εις τους 8 βασικούς κλάδους παραγωγής γίνεται υπό του Διοικητικού Συμβουλίου εκάστης Ενώσεως Γεωργικών ή Αλιευτικών Συνεταιρισμών εντός προθεσμίας οριζομένης δι’ αποφάσεως του Υπουργού της Γεωργίας και ανακοινουμένης εις τας ως άνω Ενώσεις δι’ εγκυκλίου διαταγής αυτού. Εις το έργον τούτο τα Διοικητικά Συμβούλια των Ενώσεων βοηθούνται υπό υπαλλήλων της οικείας Διευθύνσεως Γεωργίας, οριζομένου υπό του Διευθυντού της Γεωργίας, του αρμοδίου Επιθεωρητού ή Επόπτου Συνεταιρισμών της Αγροτικής Τραπέζης και, προκειμένου περί αλιευτικών συνεταιρισμών, του αρμοδίου περιφερειακού υπαλλήλου της Διευθύνσεως Αλιείας, εφ’ όσον ο Υπουργός της Βιομηχανίας ήθελεν ορίση τοιούτον. 4.Υπό των Ενώσεων εντάσσονται κατά τα ανωτέρω μόνον οι νομίμως υφιστάμενοι συνεταιρισμοί από διετίας και αποδεδειγμένως συναλλαγέντες κατ’ αυτήν μετά της Αγροτικής Τραπέζης. Δεν εντάσσονται και δεν μετέχουν της ψηφοφορίας οι συνεταιρισμοί Αποκαταστάσεως Ακτημόνων Καλλιεργητών και οι Αναγκαστικοί Συνεταιρισμοί Εγγείων Βελτιώσεων. 5.Εις ας περιπτώσεις η παραγωγή της περιοχής του συνεταιρισμού, εμπίπτει εις ένα μόνον των οκτώ βασικών κλάδων του Νόμ. 2559/53, ο συνεταιρισμός εντάσσεται εις αυτόν. Εις ας περιπτώσεις η παραγωγή της περιφερείας του συνεταιρισμού εμπίπτει εις πλείονας βασικούς κλάδους παραγωγής, ο συνεταιρισμός εντάσσεται εις πλείονας των κλάδων τούτων. Δια να ενταχθή όμως ούτος και εις έτερον βασικόν κλάδον παραγωγής απαιτείται όπως αι πέραν της μιας καλλιέργειαι ή εκμεταλλεύσεις αι ασκούμεναι εις την περιφέρειαν αυτού, είναι κύριαι καλλιέργειαι ή εκμεταλλεύσεις. Ως κυρία καλλιέργεια ή εκμετάλλευσις θεωρείται εκείνη, ήτις αντιπροσωπεύει τουλάχιστον το 30% του συνολικού γεωργικού εισοδήματος της περιφερείας του Συνεταιρισμού συμφώνως προς βεβαίωσιν εκδιδομένην υπό του Διευθυντού του οικείου  Υποκαταστήματος της Αγροτικής Τραπέζης, βάσει των παρ’ αυτώ υπαρχόντων στοιχείων. Πάντως, ανεξαρτήτως των ανωτέρω ο συνεταιρισμός εντάσσεται εις ένα των οκτώ βασικών κλάδων παραγωγής επί τη βάσει του είδους καλλιεργείας ή εκμεταλλεύσεως των περισσοτέρων μελών του. 6.Συνεταιρισμοί, μέλη τυχόν δύο Ενώσεων με διαφόρους σκοπούς, υπάγονται εις την Ένωσιν εις ην κατά πρώτον προσεχώρησαν εντασσόμενοι υπό ταύτης. 7.Οι ούτω κατά την πρώτην εφαρμογήν του παρόντος καταρτισθέντες πίνακες αναθεωρούνται εντός του τελευταίου τριμήνου εκάστης διετίας, ίνα χρησιμεύσωσιν εις τας αμέσως επομένας εκλογάς. Η αναθεώρησις των πινάκων γίνεται υπό των Ενώσεων Συνεταιρισμών, είτε επί τη αιτήσει των ενδιαφερομένων Συνεταιρισμών, είτε και αυτεπαγγέλτως κατά την αυτήν διαδικασίαν καθ’ ην γίνεται και η σύνταξις αυτών και επί τη βάσει των αυτών κριτηρίων. 8.Βάσει του εκάστοτε ισχύοντος πίνακος εντάξεως η ΄Ενωσις ανακοινώνει εις έκαστον Συνεταιρισμόν τον κλάδον ή τους κλάδους εις ους ενετάχθη και καλεί τούτον όπως, εντός δεκαπενθημέρου προθεσμίας, καλέση κοινήν Συνεδρίασιν του Διοικητικού και Εποπτικού Συμβουλίου προς ανάδειξιν, αναλόγως του αριθμού των βασικών κλάδων παραγωγής εις ους ενετάγη, εκλέκτορος ή εκλεκτόρων, οι οποίοι θα εκλέξουν τους εκπροσώπους των ωργανωμένων παραγωγικών τάξεων εις το Διοικητικόν Συμβούλιον της Αγροτικής Τραπέζης της Ελλάδος και υποβάλη το σχετικόν πρακτικόν εις την Ένωσιν Συνεταιρισμών. Παρελθούσης απράκτου της προθεσμίας ταύτης, την κοινήν συνεδρίασιν Διοικητικού και Εποπτικού Συμβουλίου δια την ανάδειξιν εκλέκτορος ή εκλεκτόρων καλεί ο Πρόεδρος της Ενώσεως, παρ’ η εγένετο η ένταξις του συνεταιρισμού, ανεξαρτήτως εάν ούτος υπάγεται ή ου, εις την Ένωσιν ταύτην. Εις το έργον του τούτο ο Πρόεδρος της Ενώσεως βοηθείται υπό του Επόπτου της Α.Τ.Ε. Άρθ.2.-1.Ο Υπουργός της Γεωργίας δι’ εγκυκλίου του δημοσιευομένης εις δύο διαφόρους ημέρας και εις δύο τουλάχιστον ημερησίας εφημερίδας της πρωτευούσης και κοινοποιουμένης ταυτοχρόνως εις τας Ενώσεις Συνεταιρισμών και τα Υποκαταστήματα της Α.Τ.Ε καλεί τους έχοντας τα προσόντα να εκλεγώσιν αντιπρόσωποι των εις συνεταιρισμούς ωργανωμένων παραγωγών εις το Διοικητικόν Συμβούλιον της Α.Τ.Ε. όπως, εντός προθεσμίας 15 ημερών, από της πρώτης δημοσιεύσεως, υποβάλωσιν εις το Υπουργείον Γεωργίας (Διεύθυνσιν Γεωργικών Οργανισμών και  (Μετά την σελ. 212,04(β) Σελ. 212,05 Π2-13 Αγροτική Τράπεζα 12.Θ.ζ.58 Ιδρυμάτων) μέσω των οικείων Υποκαταστημάτων της Α.Τ.Ε. ή των Ενώσεων συνεταιρισμών αίτησιν υποψηφιότητος προς εκλογήν των εις τινα των εν τω άρθρ. 1 περιλαμβανομένων οκτώ βασικών κλάδων παραγωγής. Εις την αίτησιν δέον ν’ αναφέρηται ο Συνεταιρισμός του οποίου είναι μέλος ο αιτών, ως και παν άλλο στοιχείον το οποίον ήθελε ζητηθή δια της εγκυκλίου. Δέον επίσης εις αυτήν να περιλαμβάνηται υπεύθυνος δήλωσις του υποψηφίου ότι έχει τα προσόντα και ότι δεν ισχύει δια την ανάδειξίν του εις το αξίωμα του Διοικητικού Συμβουλίου της Α.Τ.Ε. κώλυμά τι εκ των εν τη Νομοθεσία της Α.Τ.Ε προβλεπομένων. 2.Αι υποβληθείσαι αιτήσεις υποψηφιότητος εις τα Υποκαταστήματα της Α.Τ.Ε. και τας Ενώσεις Συνεταιρισμών υποβάλλονται εις έλεγχον υπ’ αυτών, εξεταζομένου εάν οι υποβαλόντες υποψηφιότητα έχωσι τα προσόντα τα απαιτούμενα υπό της κειμένης Νομοθεσίας, και εντός πέντε ημερών από της λήξεως της κατά την προηγουμένην παράγραφον δεκαπενθημέρου προθεσμίας υποβάλλονται εις το Υπουργείον Γεωργίας (Διεύθυνσιν Γεωργικών Οργανισμών και Ιδρυμάτων). 3.Δεν δύνανται να αναδειχθώσιν ως εκλέκτορες ουδέ να ανακηρυχθώσιν υποψήφιοι δια να εκλεγώσιν ως Σύμβουλοι τακτικοί και αναπληρωματικοί εις το Διοικητικόν Συμβούλιον της Α.Τ.Ε.:α)οι μη δυνάμενοι να εκλεγώσιν ως μέλη Διοικητικού και Εποπτικού Συμβουλίου Συνεταιριστικής Οργανώσεως, συμφώνως τω Νόμ. 602 ως ούτος μεταγενεστέρως ετροποποιήθη, β)οι μη έχοντες τα προσόντα να εκλεγώσι μέλη Διοικητικού Συμβουλίου της Α.Τ.Ε. κατά την διέπουσαν την Αγροτικήν Τράπεζαν Νομοθεσίαν, γ)οι μη ασκούντες κατά κύριον επάγγελμα την γεωργίαν εν τη ευρεία σημασία της λέξεως ή την αλιείαν, δ)οι μη κατοικούντες μονίμως εν τη έδρα του Συνεταιρισμού, ε)οι μη συναλλασσόμενοι μετά της Α.Τ.Ε., ως πιστούχοι αυτής δια καλλιέργειαν συμπεριλαμβανομένην εις τον ειδικόν κλάδον παραγωγής δια τον οποίον θα είναι εκλέκτορες οι υποψήφιοι, ς)οι προμηθευταί και οι εν γένει συμβεβλημένοι κατά την τελευταίαν πενταετίαν μετά της Α.Τ.Ε. υφ’ οιανδήποτε άλλην μορφήν, πλήν της ιδιότητος του πιστούχου αυτής, ως και οι υπάλληλοι ή αντιπρόσωποι αυτών. 4.Επί των συγκεντρωθεισών αιτήσεων υποψηφιοτήτων αποφασίζει ητιολογημένως τριμελής Επιτροπή αποτελουμένη εξ ενός υπαλλήλου του Υπουργείου Γεωργίας, οριζομένου υπό του Υπουργού Γεωργίας, εξ ενός υπαλλήλου της Α.Τ.Ε. οριζομένου υπό του Διοικητού αυτής και ενός αντιπροσώπου της Πανελληνίου Συνομοσπονδίας Ενώσεων Γεωργικών Συνεταιρισμών, οριζομένου υπό του Προέδρου αυτής, ήτις και καταρτίζει τον οριστικόν πίνακα των υποψηφίων, αποκλείουσα τους μη κεκτημένους τα νόμιμα προσόντα. Σελ. 212,06 ΠΖ-14 Ο ούτω καταρτισθείς πίναξ υποβάλλεται εις τον Υπουργόν Γεωργίας, όστις ανακηρύσσει τους υποψηφίους δι’ έκαστον των οκτώ βασικών κλάδων παραγωγής δι’ αποφάσεώς του κοινοποιουμένης δι’ εγκυκλίου εις τας Ενώσεις των συνεταιρισμών. Άρθρ.3.-Ο Υπουργός της Γεωργίας, δι’ αποφάσεώς του δημοσιευομένης εις δύο τουλάχιστον ημερησίας Εφημερίδας και κοινοποιουμένης ταυτοχρόνως εις τας Ενώσεις συνεταιρισμών, καλεί εις τας έδρας τούτων Γενικάς Συνελεύσεις των εκλεκτόρων συνερχομένας εις τακτήν ημέραν και ώραν προς εκλογήν, δι’ έκαστον των εν τω άρθρ. 1 βασικών κλάδων παραγωγής, τριών τακτικών και τριών αναπληρωματικών αντιπροσώπων εις το Διοικητικόν Συμβούλιον της Α.Τ.Ε. των εις συνεταιρισμούς ωργανωμένων παραγωγών. Η δι’ έκαστον κλάδον εκλογή ενεργείται ταυτοχρόνως εις ολόκληρον την Επικράτειαν. Η ανωτέρω απόφασις κοινοποιείται επιμελεία της Ενώσεως εις τους ενδιαφερομένους εκλέκτρορας και υποψηφίους, ως και εις τους Συνεταιρισμούς δια συστημένης επιστολής ίνα λάβωσι γνώσιν. 2.Των συνελεύσεων προΐσταται ο Πρόεδρος του Διοικητικού Συμβουλίου της Ενώσεως Συνεταιρισμών ή ο Προϊστάμενος του Εποπτικού Συμβουλίου ή οι νόμιμοι αυτών αναπληρωταί ή δι’ ην περίπτωσιν ούτοι τυγχάνουσιν υποψήφιοι ή κωλύονται, το παρά της Συνελεύσεως εκλεγόμενον μέλος αυτής. Εις τας Συνελεύσεις ταύτας δύνανται να παρίστανται αντιπρόσωποι της Πανελληνίου Συνομοσπονδίας Ενώσεων Γεωργικών Συνεταιρισμών και ο οικείος Επόπτης Συνεταιρισμών ή άλλος υπάλληλος της Α.Τ.Ε, επιλύοντες μετά του Προέδρου πάσαν αναφυομένην διαφοράν. 3.Ο Πρόεδρος της Συνελεύσεως προβαίνει εις τον έλεγχον και την παραλαβήν των πληρεξουσίων των υπό των διαφόρων συνεταιρισμών ωρισμένων εκλεκτόρων. 4.Η Συνέλευσις θεωρείται εν απαρτία όταν οι παρόντες εκλέκτορες είναι περισσότεροι των απόντων. Μη γενομένης απαρτίας κατά την πρώτην Συνέλευσιν, αύτη επαναλαμβάνεται μετά οκτώ ημέρας εις τον αυτόν τόπον και ώραν, οπότε θεωρείται εν απαρτία οσοιδήποτε και αν είναι παρόντες. 5.Τους ψηφολέκτας και πρακτικογράφους ορίζει ο Πρόεδρος της Συνελεύσεως. Χρέη Γραμματέως εκτελεί υπάλληλος της Ενώσεως Συνεταιρισμών. Ο Πρόεδρος ανακοινοί εις την Συνέλευσιν τα ονόματα των δι’ έκαστον κλάδον παραγωγής ανακηρυχθέντων υποψηφίων, ονομαστικός κατάλογος των οποίων έχει αναρτηθή εις την αίθουσαν της Συνελεύσεως. Μετά ταύτα διανέμονται τα ψηφοδέλτια και οι εκλέκτορες ψηφίζουν δια μυστικής ψηφοφορίας εκ του καταλόγου των υποψηφίων 3 τακτικούς και 3 αναπληρωματικούς εκ της ειδικής κατηγορίας των υποψηφίων, δια την οποίαν έχει κληθή η Συνέλευσις. 12.Θ.ζ.58 Αγροτική Τράπεζα Άρθρ.4.-1.Μετά το πέρας της εκλογής και την διαλογήν των ψηφοδελτίων συντάσσεται πρακτικόν εις τριπλούν, εις το οποίον αναγράφεται ο αριθμός των ψηφοφορησάντων, των εγκύρων ψηφοδελτίων και των ψήφων τας οποίας έλαβεν έκαστος υποψήφιος.Το πρακτικόν τούτο υπογράφεται παρά του Προέδρου της Συνελεύσεως, του παρισταμένου Επόπτου των Συνεταιρισμών, της Α.Τ.Ε. και του αντιπροσώπου της Πανελληνίου Συνομοσπονδίας Ενώσεων Γεωργικών Συνεταιρισμών, των πρακτικογράφων και του Γραμματέως. Οι λόγοι ακυρότητος των ψηφοδελτίων καθορίζονται δι’ αποφάσεως του Υπουργού Γεωργίας, κοινοποιουμένης εγκαίρως εις τας Ενώσεις Συνεταιρισμών. 2.Έκαστον μέλος της Γενικής Συνελεύσεως εκάστης Ενώσεως, οι υποψήφιοι, ως και παν μέλος των ενταγέντων εις τον οικείον κλάδον παραγωγής συνεταιρισμών δύναται, εντός 48 ωρών από του πέρατος της εκλογής, να υποβάλη ένστασιν κατά του κύρους ταύτης δια την μη τήρησιν των διατάξεων του παρόντος Δ/τος ή δι’ έλλειψιν προσόντων εις τα εκλεγέντα πρόσωπα. Αι ενστάσεις υποβάλλονται εις τον Πρόεδρον της Ενώσεως. Αντίγραφον των ανωτέρω πρακτικών μετά των υποβληθεισών ενστάσεων υποβάλλεται επί αποδείξει ευθύς άμα τη λήξει της 48ώρου προθεσμίας εις το Υπουργείον Γεωργίας (Διεύθυνσιν Γεωργικών Οργανισμών και Ιδρυμάτων). Άρθρ.5.-1.Τα συγκεντρωθησόμενα πρακτικά μετά των ενστάσεων τίθενται υπό την κρίσιν Επιτροπής αποτελουμένης εξ ενός υπαλλήλου του Υπουργείου Γεωργίας, οριζομένου υπό του Υπουργού Γεωργίας, ενός υπαλλήλου της Α.Τ.Ε., οριζομένου υπό του Διοικητού αυτής και ενός υπαλλήλου της Πανελληνίου Συνομοσπονδίας Ενώσεων Γεωργικών Συνεταιρισμών, οριζομένου υπό του Προέδρου αυτής, ήτις και αποφαίνεται ητιολογημένως επί των υποβληθεισών ενστάσεων, αθροίζει τας ψήφους, καταρτίζει τον τελικόν πίνακα, εγγράφουσα κατά σειράν επιτυχίας τους εκλεγέντας δι’ έκαστον των οκτώ βασικών κλάδων παραγωγής τακτικούς και αναπληρωματικούς. Εν περιπτώσει ισοψηφίας η σειρά επιτυχίας καθορίζεται δια κληρώσεως ενεργουμένης υπό της Επιτροπής. Η απόφασις της Επιτροπής και οι παρ’ αυτής καταρτισθέντες πίνακες εγκρίνονται υπό του Υπουργού της Γεωργίας. Ούτος δύναται δι’ ητιολογημένης αποφάσεώς του και προτάσει της κατά την προηγουμένην παράγραφον Επιτροπής ν’ ακυρώνη εν μέρει ή εν όλω όσας εκλογάς, λόγω των υποβληθεισών ενστάσεων, κρίνει ακυρωτέας, διατάσσων την επανάληψιν αυτών εις ημέραν υπ’ αυτού καθοριζομένην. 2.«Μετά την επικύρωσιν των εκλογών ο Υπουργός της Γεωργίας εκ των τριών πρώτων τακτικών και τριών πρώτων αναπληρωματικών εκάστου κλάδου ονομάζει ένα τακτικόν και ένα αναπληρωματικόν δια το Διοικητικόν Συμβούλιον της Α.Τ.Ε, επί τετραετεί θητεία δια τον δι’ ον εξελέγησαν βασικόν κλάδον παραγωγής». Η παρ. 2 αντικατεστάθη ως άνω δια του άρθρ. 1 του Β.Δ. της 28/28 Μαρτ. 1957 Άρθρ.6.-«1.Εκ των ούτως εκλεγέντων οκτώ τακτικών Συμβούλων εις το Διοικητικόν Συμβούλιον της Α.Τ.Ε., μετέχωσι κατά μεν την πρώτην 2ετή περίοδον οι τέσσαρες πρώτοι του πίνακος ως τακτικά μέλη, αναπληρούμενοι εν περιπτώσει κωλύματος ή απουσίας εκ των ετέρων τεσσάρων κατά σειράν διορισμού. Κατά την δευτέραν 2ετή περίοδον, ως τακτικά μέλη μετέχουσιν οι επόμενοι τέσσαρες κατά σειράν διορισμού, αναπληρούμενοι κατά την διάρκειαν της διετούς θητείας αυτών, εν περιπτώσει κωλύματος ή απουσίας, υπό των τεσσάρων πρώτων του πίνακος». Η παρ. 1 αντικατεστάθη ως άνω δια του άρθρ. 2 του Β.Δ. της 28/28 Μαρτ. 1957 «Εις ην περίπτωσιν δεν υπάρχουσι δια τινα διετή περίοδον νομίμως εκλελεγμένοι εκπρόσωποι των εις τους συνεταιρισμούς ωργανομένων παραγωγικών τάξεων, παρατείνεται αυτοδικαίως η θητεία των κατά την προηγουμένην διετή περίοδον μετεχόντων εις το Διοικητικόν Συμβούλιον της Α.Τ.Ε. τοιούτων εκπροσώπων μέχρι της κατά την κειμένην νομοθεσίαν αναδείξεως των αιρετών εκπροσώπων της αυτής κατηγορίας». Το ανωτέρω εδάφιον προσετέθη δια του άρθρ. 2 του Β.Δ. της 28/28 Μαρτ. 1957. 2.Οι εκλεγέντες οκτώ αναπληρωματικοί Σύμβουλοι δια το Διοικητικόν Συμβούλιον της Α.Τ.Ε., καλούνται να καταλάβουν την εν τω πίνακι θέσιν των, δια τον κλάδον των, τακτικών μελών, εις περίπτωσιν οριστικού κωλύματος (εκπτώσεως, παραιτήσεως, θανάτου ή καθ’ οιονδήποτε τρόπον απομακρύνσεως αυτών) τόσον κατά το πρώτον έτος, όσον και κατά το δεύτερον έτος της θητείας των τακτικών τούτων μελών. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 212,07) Σελ. 212,07(α) 98-45 Αγροτική Τράπεζα 12.Θ.ζ.58 